Tebda-d abrid-is seg timawit ,tesɛa amkan wessiɛen deg tmetti taqbaylit d tmaziɣt .D tin yesɛan cbaḥa n wawal, tettwassen s usefru,d nettat i d tigejdit iɣef tbed tɣerma n yimaziɣen ,ar ass-a mazal-it tettunaḥsab d lemri n tmetti taqbaylit. Aṭas n tewsatin n tsekla timawit itti cuban ( Inzan,Aserqes,Azuzen,Azenzi n lḥenni), maca tawsit-a n tmedyazt id-yufraren snulfan-tt-id yimeksawen i yettruḥun seg taddart ɣer tayeḍ d tlawin ,acku nutenti yakan ur sɛin-t ara izerfan-nsent deg tmetti taqbaylit n zik,am yergazen ,dɣa sexdament asefru iwakken ad sufɣen-t iḥulfan-nsent .Tamedyazt-a tettwassen s uẓawan teqqen ɣer ccna n zik, acku ttawin-tt-id s wallallen n wayen yellan deg lwaqtnni ,am tjewwaqt d ṭṭbel .Talɣa id-yeṭṭafaren isefra (izlan) tettedu s uzenzen deg lwaqtnni , tilawin ulac ayen iɣef ur cnint ara ,ama mi ara gren-t aẓeṭṭa ama deg tessirt ama ma fɣent s azemmur .